呢個節目喺2021年12月進行拜神儀式，但去到2022年4月就傳出總經理曾志偉睇完第一集後覺得「真係唔好笑」，而一度令節目播出無期，不過最後定喺2023年4月1號開始逢禮拜六21:45-22:30喺翡翠臺播映，4月22號開始改到逢禮拜六22:15-23:00播映，5月20號再改到禮拜六22:30-23:15播映，但之後原訂播嗰5集一度抽起咗，到7月29號到8月12號逢禮拜六22:30-23:00播映其中3集，同時由每集45分鐘剪輯到30分鐘，而淨低2集未有話幾時播。